text: [{"text_idx": "#000004", "text": "Umm\u00e6li\u00f0 av to\u0301nleiki og tilt\u00f8kum annars"}, {"text_idx": "#000006", "text": "Bo\u0301lkurin vi\u00f0 ti\u0301 mest forvitnisliga navninum a\u0301 a\u0301rsins Roskilde Festivali var \u201c...and you\u2019ll know us by the trail of dead\u201d. Bo\u0301lkurin var ein britpop i\u0301bla\u0301stur tungma\u0301lmsbo\u0301lkur vi\u00f0 punkkendum da\u0301mi, tveimum trummisettum og sera ringum ljo\u0301\u00f0i."}, {"text_idx": "#000008", "text": "Bo\u0301lkurin var annarlei\u00f0is vi\u00f0 at hava tvey trummusett, men sto\u0301ran part av konsertini sto\u0301\u00f0 eg vi\u00f0 spurninginum \u201chvi\u0301?\u201d, tey sp\u00e6ldu n\u00e6stan alla ti\u0301\u00f0ina ta\u00f0 sama, og tvey tyktust fullkomiliga o\u0301ney\u00f0ug. Eisini gj\u00f8rdu allar hesar trummurnar ljo\u0301\u00f0myndina enn verri, og hon var ring."}, {"text_idx": "#000009", "text": "Greenday eru no\u0301gv meira enn ein poppunk bo\u0301lkur vi\u00f0 eitt sindur av attitu\u0301du. Amerikansku rokkararnir go\u0301vu a\u0301hoyrarunum eina to\u0301nleikauppliving, sum seint ver\u00f0ur gloymd, ta\u0301 teir sp\u00e6ldu eina o\u0301tru\u0301liga feita konsert, sum telist millum mi\u0301nar bestu konsertupplivnagar nakranti\u0301\u00f0."}, {"text_idx": "#000010", "text": "Sp\u00e6ligle\u00f0in hja\u0301 punkarunum skein i\u0301gj\u00f8gnum og smitta\u00f0i \u00f8ll. \u00d8ki\u00f0 framman fyri appilsingula pallin gj\u00f8rdist ein sto\u0301r veitsla vi\u00f0 50.000 gestunum. Hetta var eitt ordiligt rokk\u2019n\u2019roll show av teimum allar bestu. Teir sp\u00e6ldu \u00f8ll hittini b\u00e6\u00f0i ny\u0301ggj og gomul, og eina l\u00f8tu to\u0301ku teir tri\u0301ggjar ungar menn u\u0301r a\u0301sko\u00f0arunum upp at sp\u00e6la undir, me\u00f0an sangarin sang. Her sto\u0301\u00f0u tri\u0301ggir ungir menn, og sp\u00e6ldu punk fyri 50.000 sa\u0301lum, vi\u00f0 Greenday sangaranum a\u0301 pallinum. Ein fantastisk uppliving."}, {"text_idx": "#000011", "text": "Ta\u0301 Greenday fo\u0301ru undir at sp\u00e6la \u201cWe are the champions\u201d hja\u0301 Queen, sto\u0301\u00f0 ikki eitt tunguband stilt. Greenday vunnu vi\u00f0 fleiri ba\u0301tslongdum heimsmeistaraheiti\u00f0 i\u0301 rokk\u2019n\u2019roll."}, {"text_idx": "#000012", "text": "Foo Figthers vo\u0301ru eitt av teimum heilt sto\u0301ru n\u00f8vnunum a\u0301 plakatini a\u0301 Roskilde Festivalinum, men teir gj\u00f8rdust ikki ein av teimum sto\u0301ru to\u0301nleikaupplivingunum. Sangarin Dave Grohl er fyrrverandi trummuleikari i\u0301 Nirvana, og hevur langt si\u0301\u00f0an fingi\u00f0 si\u0301tt pla\u0301ss rokks\u00f8guni. Men hann var samstundis veikasti li\u00f0ur i\u0301 Foo Figthers hetta leygarkv\u00f8ld a\u0301 Roskilde."}, {"text_idx": "#000013", "text": "R\u00f8ddin var li\u0301ti\u00f0 orkumikil, og dro\u0301g hetta framf\u00f8rsluna ni\u00f0ur. Bo\u0301lkurin sp\u00e6ldi annars v\u00e6l og ta\u00f0, sum Grohl mangla\u00f0i i\u0301 r\u00f8ddini, hev\u00f0i hann i\u0301 beinunum. Hann rann runt sum eitt o\u0301tt alla konsertina, og eina l\u00f8tu sto\u0301\u00f0 hann a\u0301 ljo\u0301\u00f0torninum mitt u\u0301ti millum a\u0301sko\u00f0ararnar og sp\u00e6ldi gittar."}, {"text_idx": "#000014", "text": "Konsertin fo\u0301r sja\u0301lvdan ordiliga a\u0301 flog, og to\u0301ktist eitt sindur long."}, {"text_idx": "#000015", "text": "Norsku Ro\u0308yksopp go\u0301vu teimum lurtarunum, sum sloppu framat, eina fantastiska suverena fullkomiliga feita to\u0301nleika uppliving. Telti\u00f0 ko\u0301ka\u00f0i, og fo\u0301lk vo\u0301ru \u00f8ll i\u0301 eini ekstasu. Men uttanfyri sto\u0301\u00f0u minst li\u0301ka no\u0301gv fo\u0301lk, sum ikki sloppu inn. Roskilde Festivalurin kiksa\u00f0i illa vi\u00f0 at seta eitt heimsnavn a\u0301 ein tann minsta pallin."}, {"text_idx": "#000016", "text": "Dreymakendi og sveimandi to\u0301nleikurin hja\u0301 Ro\u0308yksopp er ein heimur fyri seg, har fo\u0301lk ikki kunnu anna\u00f0 enn at gerast bergtikin. Tey fa\u0301u hepnu, sum fingu pla\u0301ss i\u0301 teltinum, vo\u0301ru inniliga r\u00f8rd og Poor Leno var um at lyfta teltinum uppfra\u0301. Kanska skuldi telti\u00f0 bara fari\u00f0 a\u0301 flog, ti\u0301 so kundu \u00f8ll uttanfyri eisini fingi\u00f0 ein part av feitu upplivingini."}, {"text_idx": "#000017", "text": "Black Sabbath var h\u00f8vu\u00f0snavni\u00f0 a\u0301 Roskilde Festivalinum i\u0301 a\u0301r, og her var talan um upprunaligu manningina i\u0301 Black Sabbath: Ozzy Osbourne sang, Tony Iommi gittar, Geezer Butler bass og Bill Ward trummir. Tann upprunaligi tungma\u0301lmsbo\u0301lkurin. Ein tann ty\u0301dningarmiklasti bo\u0301lkurin i\u0301 s\u00f8guni hja\u0301 rokk to\u0301nleiki, og uttan iva tann ty\u0301dningarmiklasti bo\u0301lkurin i\u0301 s\u00f8guni hja\u0301 tungma\u0301lmi."}, {"text_idx": "#000019", "text": "Gamani\u0301, Ozzy hev\u00f0i astma innhalator vi\u00f0 a\u0301 pallin, og drakk te u\u0301r einum koppi, i\u0301 sta\u00f0in fyri eina whiskey fl\u00f8sku og hasjsigarett. Rukkuttu fingrarnir hja\u0301 Geezer og Tony so\u0301u margha\u0301ttligir u\u0301t a\u0301 sto\u0301ra ski\u0301ggjanum vi\u00f0 pallin, me\u00f0an teir vundu tungan to\u0301nleik u\u0301r si\u0301num gittarum. O\u0301tru\u0301ligt at sovor\u00f0in djevlaljo\u0301\u00f0 kunnu koma u\u0301r so gomlum monnum."}, {"text_idx": "#000020", "text": "Konsertin vi\u0301sti, at hetta ikki eru u\u0301tbrendir gamlir menn, men veruligar rokkhetjur. Teir sp\u00e6ldu seg i\u0301gj\u00f8gnum ha\u0301lvan annan ti\u0301ma av tyngsta to\u0301nleiki i\u0301 heiminum. Har var pla\u0301ss til n\u00f8kur av teimum allar kendastu l\u00f8gunum, men eisini til no\u0301gv av teimum meira forkunnugu l\u00f8gunum. Klassikarar, sum veruligir Sabbath fjepparar elska, sum: After Forever, vi\u00f0 tekspettinum \u201cWould you like to see the pope at the end of a rope\u201d, sangurin sum Black Sabbath skriva\u00f0i til punkarar, aftan a\u0301 Tony Iommi var buka\u00f0ur av einum flokki av punkarum: Faries wear boots, umframt syruttu The Wizard og Into the void bara fyri at nevna nakrar."}, {"text_idx": "#000021", "text": "Fj\u00f8ldin av a\u0301sko\u00f0arum man vera ein tann st\u00f8rsta, sum hevur veri\u00f0 a\u0301 \u00f8kinum vi\u00f0 appilsingula pallin i\u0301 no\u0301gv a\u0301r. Fyrireikararnir meta, at minst 50.000 fo\u0301lk hugdu at Black Sabbath. Tey fingu eina fra\u0301li\u0301ka uppliving. Bo\u0301lkurin sp\u00e6ldi sum ein dreymur, og a\u0301sko\u00f0ararnir sungu, murra\u00f0u og livdu vi\u00f0 b\u00e6\u00f0i i\u0301 kendum og minni kendum l\u00f8gum. Ta\u0301 bo\u0301lkurin sp\u00e6ldi tey st\u00f8rstu hittini Paranoid, Iron Man, War Pigs og Black Sabbath sungu a\u0301sko\u00f0ararnir so hart, at Ozzy n\u00e6stan ikki hoyrdist aftur. Her var einki av ti\u0301 smakleysa atbur\u00f0inum vi\u00f0 at goyma hittini til eykal\u00f8g. Ta\u0301 teir vo\u0301r\u00f0u klappa\u00f0ir u\u0301t aftur at sp\u00e6la eykal\u00f8g tyktust teir veruliga gla\u00f0ir fyri ta\u00f0. Teir komu u\u0301t og sp\u00e6ldu Children of the Grave eitt fra\u0301li\u0301kt lag, sum vanliga er a\u0301 sp\u00e6liskra\u0301nni\u00f0, men sum hetta kv\u00f8ldi\u00f0 var skift u\u0301t vi\u00f0 okkurt meira forkunnugt."}, {"text_idx": "#000022", "text": "Eg haldi at Black Sabbath reistu pallin upp, man bleiv ha\u0301la\u00f0ur li\u0301kst til helviti vi\u00f0 teimum. To\u0301nleikurin er so r\u00e6\u00f0uliga tungur, men Ozzy virka\u00f0i so positivur vi\u00f0 si\u0301num sto\u0301ra smi\u0301li. Eg f\u00f8ldi meg fullkomnan, ta\u0301 eg hoyrdi teir. Eg havi lurta\u00f0 eftir Black Sabbath, si\u0301\u00f0an eg var 16 og kenni alt, sum teir sp\u00e6ldu. Hatta var genialt. Ta\u00f0 vo\u0301ru ali\u0301kav\u00e6l onkri l\u00f8g, sum eg sakna\u00f0i: t.d. Changes, Laguna Sunrise og Planet Caravan."}, {"text_idx": "#000025", "text": "To\u0301nleikurin er eitt bland av rokki, jassi og larmi. R\u00f8ddin hja\u0301 Patton syngur sja\u0301lvdan, men er i\u0301 h\u00e6gri mun eitt ljo\u0301\u00f0f\u00f8ri, sum ger to\u0301nar, skri\u0301ggjar og skra\u0301lar. Umframt Patton, sum sp\u00e6lir a\u0301 r\u00f8dd, eru eisini bassur, slagverk og gittari vi\u00f0 i\u0301 bo\u0301lkinum."}, {"text_idx": "#000026", "text": "L\u00f8gini eru ikki l\u00f8g i\u0301 vanligari merking, men heldur ljo\u0301\u00f0myndir, sum to\u0301nleikararnir sp\u00e6la vi\u00f0 og hugna s\u00e6r vi\u00f0 at skapa. Framf\u00f8rslan var go\u0301\u00f0, men hev\u00f0i kanska betur egna seg til Listarstevnuna enn i\u0301 einum telti a\u0301 Roskilde Festivalinum. T\u00e6r fer\u00f0irnar to\u0301nleikurin veruliga fekk fatur i\u0301 a\u0301sko\u00f0arunum, var ta\u0301 Patton sang vanligari melodiir og l\u00f8ginin vo\u0301ru eitt sindur meira lagakend."}, {"text_idx": "#000027", "text": "Danski to\u0301nasmi\u00f0urin Peter Sommer var fyrstur a\u0301 Odeon pallin i\u0301 dag. Hetta er ein av teimum sm\u00e6rru pallunum. Men tey no\u0301gvu fo\u0301lkini inni i\u0301 teltinum og \u00f8ll, sum so\u0301tu uttanfyri fingu eina jaliga, summarliga og hugnaliga l\u00f8tu."}, {"text_idx": "#000028", "text": "Tey v\u00f8kru og einfaldu l\u00f8gini ho\u0301ska\u00f0u v\u00e6l til at byrja dagin vi\u00f0, eftir at rokkurin var i\u0301 ha\u0301s\u00e6ti i\u0301 gja\u0301rkv\u00f8ldi\u00f0. Peter Sommer hugto\u0301k, serliga vo\u0301ru ta\u00f0 donsku u\u0301tvarpsslagararnir \u201cTigger\u201d og \u201cValbybakke\u201d, sum fingu lurtararnir vi\u00f0 s\u00e6r."}, {"text_idx": "#000030", "text": "Konsertin hja\u0301 Snoop var sera v\u00e6leydna\u00f0. Allur sl\u00e6ttin frammanfyri appilsingulapallin hoppa\u00f0i, dansa\u00f0i og sang vi\u00f0, me\u00f0an Snoop rappa\u00f0i um bitches, niggers og pot. B\u00e6\u00f0i bo\u0301lkur og rapparin sja\u0301lvur vo\u0301ru o\u0301tru\u0301liga v\u00e6lupplagdir. Bo\u0301lkurin fevndi um nakrar backingrapparar, ein skratjara, gittarleikara, ljo\u0301mbor\u00f0 og trummir."}, {"text_idx": "#000031", "text": "The Haunted vo\u0301ru um at lyfta teltinum a\u0301 Arena pallinum, ta\u0301 teir i\u0301 dag lo\u0301tu n\u00e6stst\u00f8rsta pallin a\u0301 Roskilde Festivalinum upp. Svensku tungma\u0301lmsrokkararnir vo\u0301ru garrvillir og larma\u00f0u vi\u00f0 dupultum fo\u0301ttrummum og \u00f8llum ti\u0301, i\u00f0 hoyrir til i\u0301 ti\u0301li\u0301kum to\u0301nleiki."}, {"text_idx": "#000032", "text": "Sangarin ro\u0301pti, skra\u0301la\u00f0i og skri\u0301ggja\u00f0i og av og a\u0301 sang hann eisini eitt sindur. R\u00f8ddin var o\u0301tru\u0301liga orkumikil, og Arena pallurin var latin ordiliga upp. Ta\u00f0 er ho\u0301skandi, at ein tungma\u0301lmsbo\u0301lkur leggur fyri i\u0301 dag, ta\u0301 sto\u0301ri appilsinguli pallurin seinni ver\u00f0ur karmur um Black Sabbath, Audioslave og D:A:D"}, {"text_idx": "#000034", "text": "Svenski superbo\u0301lkurin Kent fo\u0301r a\u0301 sto\u0301ra appilsingula pallin a\u0301 Roskilde Festivalinum stutt eftir Velvet Revolver, og vi\u0301stu hvussu ta\u00f0 skal gerast. Bo\u0301lkurin sp\u00e6ldi si\u0301n poppkenda sveimandi rokk n\u00e6stan perfekt, og konsertin var fantastisk."}, {"text_idx": "#000035", "text": "Eg sa\u0301 Kent sp\u00e6la a\u0301 Roskilde fyri 5 a\u0301rum si\u0301\u00f0an, og ta\u0301 var talan um ein ringan o\u0301tjekka\u00f0an punkkendan rokkbo\u0301lk. Bo\u0301lkurin er mentur o\u0301fatiliga no\u0301gv. L\u00f8gini eru so \u00f8\u00f0iliga go\u0301\u00f0, og Kent sp\u00e6ldi tey naka\u00f0 so v\u00e6l. Ljo\u0301\u00f0myndin var v\u00f8kur, og svensku tekstirnir eru vakrir og v\u00e6lskriva\u00f0ir. Her var talan um eina fra\u0301li\u0301ka konsert uppliving."}]